Mahathir bin Mohamad

Mahathir bin Mohamad (født 10. juli 1925) er en malaysisk politiker som var landets statsminister statsminister fra 10. mai 2018 til 1. mars 2020. Han var også statsminister i 22 år fra 1981 til 2003. Han har hatt en lang politisk karriere og har blitt sett på som en av Malaysias mest innflytelsesrike statsministre.

I løpet av sin første periode som statsminister lanserte Mahathir "Vision 2020", en ambisiøs plan som hadde som mål å gjøre Malaysia til et industriland med høyinntekt innen 2020. Han var også kjent for å fremme økonomisk uavhengighet og nasjonal industriell utvikling.

Politisk karrière

Mahathir ble medlem av United Malays National Organisation i 1946 og representerte partiet inntil 2008.

I 1981 ble Mahathir statsminister for første gang, han holdt posten i første omgang i 22 år frem til 2003. Mahathir styrket den økonomiske politikken som styrket etnisk malayisk eierskap, og eksperimenterte med faser av både privatisering og nasjonalisering. Malaysia i 1980- og 1990-årene ble kjennetegnet av rask, eksportdrevet industrialisering, urbanisering og stor utbygging av infrastruktur. Asiakrisen i 1997 rammet Malaysia hardt, men gjenopphentingen gikk raskere enn i nabolandene.

I 2016 etablerte han partiet Malaysian United Indigenous Party. Ved valget i 2018 var han statsministerkandidat for alliansen Pakatan Harapan, som ble valgets vinner.

Mahathir ble statsminister for andre gang 10. mai 2018. Etter å ha vært statsminister for en koalisjonsregjering, trakk Mahathir seg i februar 2020 som følge av splittelse blant koalisjonspartiene. Mahatir ønsket Anwar Ibrahim som sin etterfølger, men kongen utpekte i stedet Muhyiddin Yassin til statsminister.

Referanser 

Malaysias statsministre
Malaysiske leger
Personer fra Kedah